за време на тековна постапка за разрешување. Советот на јавни обвинители, разреши двајца обвинители врз основа на неспособност. Есента во 2013 година, две истраги за корупција на високо ниво завршија со обвинение, осуда и затворање на судија, двајца обвинители, поранешен судија, поранешен истражен судија, вработен во обвинителството и адвокат. Државната комисија за спречување на корупцијата, исто така, иницираше прекршочни постапки против 32 судии за неподнесување на изјави за судир на интереси кои се законска обврска.

Што се однесува до ефикасноста на судскиот систем, 23 од 27 - те основни судови во земјата одржуваат позитивна стапка на решени предмети (што значи дека, во текот на 2013 година тие успеале да решат повеќе случаи, отколку што добиле) како и четирите Апелациони судови, Управниот суд и Врховниот суд. Во однос на управувањето со предмети, нема податоци за заостанати предмети.

Меѓутоа, подеднакво сериозниот проблем со долготрајни судски постапки сè уште треба да се реши. Додека поединечните фази на судската постапка обично се завршуваат во рамки на законските рокови, вкупната должина на постапката од започнувањето до конечната пресуда останува една од главните причини за поплаки и барања за надомест на штета на граѓаните. Интензивните чекори кои се преземаат во последниве години за справување со застојот на судски случаи, вклучувајќи го и воведувањето на месечни цели и огромниот акцент на продуктивноста во годишната постапка за оценување, ризикува влошување на квалитетот на правдата, како резултат на ограничената способност на судиите да посветат соодветно време и внимание за подготвување на здрави, целосно образложени пресуди врз основа на сите достапни докази. Наместо да се забрза целокупната постапка, ова може да придонесе кон долготрајниот проблем на повторување на повторни распити и повторни судења, како и да ја продолжи целокупната постапка. Законот за медијација обезбедува правна рамка за алтернативно решавање на спорови, но во пракса системот сè уште е недоволно развиен и потребни се повеќе мерки за подигање на свеста за да се стави во функција. Во почетокот на 2014 година, Судскиот совет и Министерството за правда преземаа чекори за идентификување на 'стари случаи' користејќи го автоматскиот систем за управување со предмети во судовите. Во сите судски инстанци, идентификувани се 3 155 случаи кои биле во судскиот систем повеќе од три години, од кои 822 случаи биле повеќе од пет години и 56 случаи повеќе од 10 години. Сепак, оваа ревизија досега беше ограничена на околу 88 000 спорни случаи и треба да се прошири за да се покријат сите предмети во судовите, вклучувајќи ги и процедуралните и вонпарнични предмети, кои во моментов изнесуваат околу 180 000.

Судскиот буџет за 2014 година е 30,830,000 евра, а буџетот на Јавното обвинителство е 7,250,000 евра; и двата малку се зголемени од минатата година. АСЈО добива само 0,68 милиони евра од судскиот буџет, што со оглед на обемот на нејзините активности за обука и нејзината централна улога во професионалноста на судството треба да се зголеми. Најголем дел од судскиот буџет сè уште се троши на плати, а соодносот на вкупниот број на судии според големината на населението останува над 50% повисок од европскиот просек. Во исто време, вкупниот број на судски случаи кои моментално се во активна постапка пред домашните судови е намален драстично во последните четири години, од речиси 1 милион на крајот на 2009 година на околу 180 000 до крајот на 2013 година, како резултат на реорганизација на надлежностите во областите како што се извршување и наследување. Овие фактори ја нагласуваат растечката потреба за рационализација на судскиот систем и поефикасна распределба на финансиски и човечки ресурси.

Што се однесува до пристапот до правдата , годишната распределба на правна помош од буџетот остана на 50,000 евра, а бројот на адвокатите регистрирани за обезбедување на правна помош се искачи на 251. Од 227 барања за правна помош поднесени во 2013 година, 95 беа доделени досега, додека 128 беа недозволени. Најголем број на барања биле направени во случаи поврзани со имотните прашања, жртви на семејно насилство и заштита на децата. Потребни се понатамошни подобрувања за да се направи работата на судовите подостапна за јавноста. Не се преземени чекори за да се лоцираат портирниците за информации на влезовите на судовите. Физичкиот пристап до Основниот суд Скопје II, кој е најпрометниот во земјата, е несоодветен, бидејќи не постојат лифтови и нема соодветен пристап за лицата со посебни потреби. Не се преземени чекори за да се воведе практична функција за пребарување за пресудите кои се објавени на веб страницата на судот. И покрај законската обврска да се обезбеди транспарентност со објавување на сите судски пресуди во рок од два дена од денот на изготвување и потпишување, најзначајните или контроверзни одлуки кои можат да бидат од јавен интерес воопшто не се објавуваат, што може да доведе до недостаток на јавно проверливи информации и искривување во известувањето во медиумите.

#### Антикорупциска политика

40